นาซาเตรียมส่งยานสำรวจดาวอังคาร 30 ก.ค.นี้
ถนนทุกสายมุ่งสู่ดาวอังคาร นาซาเผยความพร้อมส่ง ยานเพอร์เซเวียแรนซ์สำรวจดาวอังคาร 30 ก.ค.นี้ นับเป็นยานลำที่ 3 ที่จะเดินทางสู่ดาวอังคารต่อจากสหรัฐอาหรับเอมิเรตส์ และจีน(27 ก.ค.) นายจิม ไบรเดนสไตน์ ผู้อำนวยการองค์การบริหารการบินและอวกาศแห่งชาติของสหรัฐฯ-นาซา เปิดเผยความพร้อมและเป้าหมายของการปล่อยจรวด Atlas V-541 บรรทุกยาน เพอร์เซเวียแรนซ์ (Perseverance) ขึ้นจากฐานปล่อยจรวดแหลมคานาเวรัล ในรัฐฟลอริดา ตามกำหนดในวันที่ 30 กรกฎาคมนี้ยานสำรวจเพอร์เซเวียแรนซ์ มูลค่า 2700 ล้านดอลลาร์สหรัฐฯ เป็นยานที่ติดตั้งอุปกรณ์เทคโนโลยีล้ำสมัยของนาซา ทั้งกล้องถ่ายภาพและไมโครโฟน ซึ่งจะทำการสำรวจสภาพอากาศ ตลอดจนพื้นผิวดาวอังคาร ขุดเจาะชั้นดิน ถ่ายภาพ บันทึกเสียงแล้วส่งข้อมูลกลับมายังโลกยานเพอเซเวียแรนซ์ จะใช้เวลาเกือบ 7 เดือน เดินทางจากโลกถึงวงโคจรดาวอังคาร โดยคาดว่าจะลงจอดด้วยระบบ สกาย เครน ที่บริเวณหลุมอุกกาบาตเจเซโร (Jezero Crater) ในวันที่ 18 กุมภาพันธ์ 2564 โดยสถานที่ลงจอดแห่งนี้เป็นจุดที่นักวิทยาศาสตร์ของนาซา คาดว่าเคยเป็นแหล่งน้ำมาก่อน และเชื่อว่าน่าจะมีร่องรอยของสิ่งมีชีวิตที่เคยอยู่บนดาวอังคารโดยเดือนนี้เป็นช่วงที่ระยะห่างระหว่างดาวอังคารกับโลกมาถึงจุดเหมาะสมในการส่งยานอวกาศไปตามเส้นโค้งของวงโคจร Hohmann Transfer Orbit ซึ่งเป็นระยะทางสั้นที่สุด เพื่อให้ถึงจุดหมายได้เร็วและประหยัดพลังงาน เมื่อวันที่ 20 ก.ค. ที่ผ่านมา สหรัฐอาหรับเอมิเรตส์ ส่งยาน โฮป ไปสำรวจดาวอังคาร ตามด้วยจีน ส่งยาน เทียนเหวิน-1 ไปสำรวจดาวอังคารเมื่อวันที่ 23 ก.ค.ที่ผ่านมา.
ถนนทุกสายมุ่งสู่ดาวอังคาร นาซาเผยความพร้อมส่ง ยานเพอร์เซเวียแรนซ์ สำรวจดาวอังคาร 30 ก.ค.นี้ นับเป็นยานลำที่ 3 ที่จะเดินทางสู่ดาวอังคารต่อจากสหรัฐอาหรับเอมิเรตส์ และจีน 
ดาวอังคาร,นาซา,สหรัฐอเมริกา,ยานเพอร์เซเวียแรนซ์,ยานสำรวจดาวอังคาร,NASA,ข่าวต่างประเทศ